cy cy cy kw en es es en en en cy es en es cy hu es cy de en en en cy fy de cy cy en cy en cy cy cy cy cy la cy cy cy cy cy cy cy en en cy cy cy en cy en en cy en cy en cy en cy cy cy cy cy cy cy cy fr cy es sl cy cy en cy cy cy en nl cy en cy en cy cy cy cy cy cy cy fr cy cy cy cy cy en en pt en cy en de cy cy cy cy cy cy cy en en de cy cy en cy cy cy cy cy en en de cy cy cy cy en en cy cy az cy cy eo cy cy cy cy cy cy cy cy cy cy cy en en cy cy en cy cy en cy cy cy cy en cy cy cy cy cy cy cy cy cy cy en en de cy cy cy cy en en cy hbs_lat cy cy cy cy cy cy ca en de pt kw cy cy en war cy en en en en ja en en en it en pt en en en fr en en en es en
Eisteddfod Archifau - Hacio'r Iaith Hacio'r Iaith
About Hacio’r Iaith (in English)
Common Voice Cymraeg – brawddegau newydd!
@techiaith yn ennill gwobr RCSLT!
Haclediad 80: Pawb at y Biji-bô!
Haclediad 79: Ffeindia dy poni mewnol
Common Voice Cymraeg yn yr Eisteddfod
Mentrau Iaith yn gosod targed o 22 awr i helpu ymgyrch Common Voice Cymraeg
Rhoslyn Prys ar Firefox Send – gwasanaet…
Aled Powell ar Firefox Send – gwasanaet…
Aled Powell ar LineageOS – Android yn G…
Rhos Prys ar LineageOS – Android yn G…
Archif Dewis Mis Tachwedd 2019  (2) Medi 2019  (2) Awst 2019  (4) Mehefin 2019  (3) Mai 2019  (6) Ebrill 2019  (3) Mawrth 2019  (5) Chwefror 2019  (9) Ionawr 2019  (7) Rhagfyr 2018  (6) Tachwedd 2018  (5) Hydref 2018  (2) Medi 2018  (5) Awst 2018  (5) Gorffennaf 2018  (5) Mehefin 2018  (4) Mai 2018  (6) Ebrill 2018  (5) Mawrth 2018  (4) Chwefror 2018  (2) Ionawr 2018  (11) Rhagfyr 2017  (2) Tachwedd 2017  (2) Hydref 2017  (3) Medi 2017  (3) Awst 2017  (2) Gorffennaf 2017  (2) Mehefin 2017  (1) Mai 2017  (1) Ebrill 2017  (2) Mawrth 2017  (2) Chwefror 2017  (3) Ionawr 2017  (6) Rhagfyr 2016  (5) Tachwedd 2016  (1) Hydref 2016  (3) Medi 2016  (2) Awst 2016  (3) Gorffennaf 2016  (3) Mehefin 2016  (2) Mai 2016  (1) Ebrill 2016  (5) Mawrth 2016  (2) Chwefror 2016  (2) Rhagfyr 2015  (1) Tachwedd 2015  (8) Hydref 2015  (3) Medi 2015  (4) Awst 2015  (5) Gorffennaf 2015  (5) Mehefin 2015  (1) Mai 2015  (2) Ebrill 2015  (3) Mawrth 2015  (10) Chwefror 2015  (3) Ionawr 2015  (4) Rhagfyr 2014  (6) Tachwedd 2014  (5) Hydref 2014  (6) Medi 2014  (4) Gorffennaf 2014  (5) Mehefin 2014  (1) Mai 2014  (6) Ebrill 2014  (2) Mawrth 2014  (2) Chwefror 2014  (11) Ionawr 2014  (10) Rhagfyr 2013  (7) Tachwedd 2013  (5) Hydref 2013  (10) Medi 2013  (4) Awst 2013  (10) Gorffennaf 2013  (10) Mehefin 2013  (8) Mai 2013  (6) Ebrill 2013  (8) Mawrth 2013  (9) Chwefror 2013  (8) Ionawr 2013  (15) Rhagfyr 2012  (5) Tachwedd 2012  (12) Hydref 2012  (7) Medi 2012  (11) Awst 2012  (14) Gorffennaf 2012  (5) Mehefin 2012  (6) Mai 2012  (16) Ebrill 2012  (11) Mawrth 2012  (14) Chwefror 2012  (25) Ionawr 2012  (22) Rhagfyr 2011  (10) Tachwedd 2011  (24) Hydref 2011  (11) Medi 2011  (19) Awst 2011  (21) Gorffennaf 2011  (18) Mehefin 2011  (26) Mai 2011  (25) Ebrill 2011  (12) Mawrth 2011  (31) Chwefror 2011  (14) Ionawr 2011  (18) Rhagfyr 2010  (7) Tachwedd 2010  (17) Hydref 2010  (18) Medi 2010  (36) Awst 2010  (37) Gorffennaf 2010  (20) Mehefin 2010  (17) Mai 2010  (25) Ebrill 2010  (20) Mawrth 2010  (23) Chwefror 2010  (32) Ionawr 2010  (36) Rhagfyr 2009  (2)
Tagiwyd fel: Eisteddfod Toglu Trafodaethau mewn Sylwadau | Bysellau Brys
Carl Morris 11:53 AM ar 31 July 2018 Dolen Barhaol
Tagiau: digwyddiadau ( 52 ), Eisteddfod, steddfod2018
Y Gymraeg mewn technoleg – ble nesaf? (Dydd Gwener 10 mis Awst 2018)
Dewch am weithdy ymarferol lle byddwn yn trin a thrafod y cwestiynau isod:
Sut mae mynd i’r afael a’r llu o heriau i’r Gymraeg ar-lein ac mewn meddalwedd?
Beth sydd angen yn y maes technoleg Cymraeg? Beth ydyn ni am weld yn ystod y flwyddyn nesaf? Beth am y degawd nesaf?
Ym mha achosion ydyn ni’n dibynnu ar GAFA (Google, Amazon, Facebook, Apple) ac eraill, a pha waith sydd yn gallu digwydd tu allan i’r cwmnïau mawrion?
Pa fentrau perthnasol sydd eisoes ar waith? Pa safbwyntiau a syniadau sydd ddim wedi eu hystyried eto? Ble mae’r cyfleoedd i gydweithio?
Mae llawer o waith gwerthfawr yn digwydd ar draws sectorau (cyhoeddus, preifat, addysg, trydydd sector a gwirfoddol) ond mae hi’n glir bod bylchau ac mae angen gwella cydweithio.
Rydyn ni’n credu bod gweithredoedd syml yn gallu gwella’r sefyllfa. Pe tasai pawb gyda diddordeb mewn adnoddau iaith digidol yn gallu canfod ffordd anffurfiol ac effeithiol o gydweithio rydyn ni’n gallu casglu syniadau tuag at fap ar gyfer y Gymraeg mewn cyfryngau digidol.
Allbwn y sesiwn fydd rhestr agored ddrafft o bosibiliadau ymarferol a meysydd manwl sydd angen eu datblygu.
Y bwriad yw i ysgrifennu’r rhestr yn ystod y sesiwn fel gweithred sydd yn annibynnol o unrhyw gorff neu sefydliad – er rydym yn ymwybodol o botensial mawr i gydweithio ar draws gymunedau, cyrff, mudiadau, a busnes.
Nid yw’r digwyddiad hwn yn ymdrech i dynnu sylw oddi ar ymdrechion sydd eisoes ar waith, ond annog, cynorthwyo, a chyfrannu atyn nhw.
Fe fydd croeso cynnes i unrhyw un sydd yn ymddiddori yn y pwnc, a mynediad am ddim.
Fe fydd hwn yn ddigwyddiad ymylol yn ystod Eisteddfod Genedlaethol, sydd ddim yn rhan swyddogol o’r brifwyl.
Tŷ Saint Line, Sgwâr Mount Stuart (llawr gwaelod)
10yb tan 12 hanner dydd
Dydd Gwener 10fed mis Awst 2018
Cymuned o bobol proffesiynol ac amatur yw Hacio’r Iaith sydd yn trin a thrafod sut mae technoleg yn berthnasol i’r Gymraeg, sut mae’r iaith yn cael ei ddefnyddio a beth yw’r posibiliadau.
Diolch o galon i Indycube am gefnogaeth.
Mae Haclediad 70: Llyfr Glas Kobo - Hacio'r Iaith Hacio'r Iaith, Carl Morris a Rhys Wynne yn trafod. Toglu Sylwadau
Rhys Wynne 9:30 PM ar 9 Awst 2018 Dolen Barhaol
Cofiwch am hwn, bobl.
Carl Morris 10:35 PM ar 9 Awst 2018 Dolen Barhaol
Fe fydd croeso cynnes go iawn i bawb. Dewch yn llu. x
Carl Morris 11:14 AM ar 10 Awst 2018 Dolen Barhaol
Dyma nodiadau o’r sgwrs heddiw.
Carl Morris 2:27 PM ar 25 July 2016 Dolen Barhaol
Tagiau: digwyddiadau ( 52 ), Eisteddfod
Diodydd Hacio’r Iaith #steddfod2016
Ydych chi’n mynychu Eisteddfod Y Fenni 2016?
Bydd criw ohonom ni yn cwrdd am ddiodydd ar y maes ar y dydd Mercher.
Bydd croeso cynnes i bawb.
Does dim agenda. Bydd hi’n gyfle i sgwrsio â phobl eraill sy’n hoffi:
defnyddio’r we a’r chyfryngau digidol yn Gymraeg
ymgyrchu ar y we
Dydd Mercher 3ydd mis Awst 2016
Dewch i’r byrddau bwyd.
Pwy fydd yna? Beth yw eich diddordebau? Gadewch sylwadau isod.
O.N. Gyda llaw dyma ragor o ddigwyddiadau tech/iaith yn ‘Steddfod eleni.
Mae Carl Morris a Leia yn trafod. Toglu Sylwadau
Leia 8:57 AM ar 28 Gorffennaf 2016 Dolen Barhaol
Ffab – welwch i gyd yno!
Carl Morris 11:31 AM ar 28 Gorffennaf 2016 Dolen Barhaol
Gwych iawn! Dere â robot os oes modd! (Neu fideo o robot.)
Carl Morris 4:11 PM ar 30 July 2014 Dolen Barhaol
Tagiau: digwyddiadau ( 52 ), Eisteddfod, eisteddfod2014
Dewch i bethau tech/iaith yn #Steddfod2014
Rydym wedi casglu rhestr o ddigwyddiadau sy’n ymwneud a thechnoleg ac iaith yn Eisteddfod Genedlaethol 2014:
Tech/iaith yn Eisteddfod Genedlaethol 2014: rhestr o ddigwyddiadau
Ar hyn o bryd mae’r rhestr yn cynnwys digwyddiadau gyda:
Cymdeithas yr Iaith Gymraeg
Y Gorfforaeth Ddarlledu Brydeinig
Ewch i’r wici i ychwanegu rhagor o bethau, gadewch sylw am ddigwyddiad arall isod – neu jyst ewch i rai o’r digwyddiadau!
Mae Carl Morris a Dewi Fraunhofer yn trafod. Toglu Sylwadau
Dewi Fraunhofer 10:39 PM ar 30 Gorffennaf 2014 Dolen Barhaol
Ble mae stondin haciaith ar faes yr Eisteddfod eleni ?
Carl Morris 1:02 AM ar 27 Awst 2014 Dolen Barhaol
Helo Dewi. Rhywsut gwnes i fethu eich sylw – mae’n flin gyda fi. Ond doedd dim stondin Hacio’r Iaith ar y maes yn 2014!
Rhodri ap Dyfrig 2:31 PM ar 16 January 2014 Dolen Barhaol
Tagiau: arloesedd, Eisteddfod, technoleg ( 12 )
Cyfle i enill £1000 yng nghystadleuaeth arloesedd yr Eisteddfod
Ma hwn yn ddiddorol iawn. Dwi’n siwr y byddai nifer fawr o bobol sydd yn ymwneud ag ymddiddori yn Hacio’r Iaith â diddordeb mewn cystadlu:
Mae’r Eisteddfod Genedlaethol wedi cyhoeddi manylion cystadleuaeth arbennig i hybu arloesedd, a fydd yn cychwyn eleni yn Eisteddfod Sir Gâr.
Bwriad y gystadleuaeth hon yw annog Cymry o bob oed i arloesi ac i gynnig a chyflwyno syniadau fel rhan o gystadleuaeth newydd, sy’n cynnig gwobr o £1,000.
Meddai Swyddog Gwyddoniaeth a Thechnoleg yr Eisteddfod, Robyn Wheldon-Williams, “Yn syml, rydan ni’n chwilio am syniad cyffrous – unrhyw beth sy’n arloesol ac yn torri tir newydd. Gall fod yn syniad neu ddyfais hollol newydd, neu yn brosiect sydd eisoes wedi’i gwblhau. Neu, fe allai’r cais fod yn cynnig ateb i broblem sy’n bodoli mewn unrhyw faes, fel yr amgylchedd, amaethyddiaeth, meddygaeth, technoleg, peirianneg ac yn y blaen. Yn syml, rydym am glywed am unrhyw brosiect, gynllun neu syniad arloesol.
“Hoffwn dalu teyrnged i un o gefnogwyr mawr gwaith Gwyddoniaeth a Thechnoleg yr Eisteddfod, Beryl Williams, sef noddwr y gystadleuaeth hon. Mae Beryl, o ardal Trawsfynydd, wedi bod yn ladmerydd cyson dros ein gwaith yn ystod y blynyddoedd diwethaf, a rydym yn ddiolchgar iawn iddi am ei haelioni a’i chymorth. Roedd Beryl yn awyddus i weld rhagor o sylw’n cael ei roi i arloesedd yng Nghymru, a gobeithio’n arw y bydd nifer fawr o geisiadau’n ein cyrraedd fel rhan o’r gystadleuaeth newydd hon.”
Gellir cynnig cais fel unigolyn neu mewn grwp, ac mae angen anfon cais o hyd at 1,000 o eiriau sy’n amlinellu’r syniad i Swyddfa’r Eisteddfod erbyn 1 Ebrill. Rhaid i’r cais gael ei gyflwyno yn y Gymraeg. Ceir rhagor o fanylion ar wefan yr Eisteddfod, http://www.eisteddfod.org.uk, drwy ebostio gwyb@eisteddfod.org.uk neu drwy ffonio 0845 4090 400. Mae manylion hefyd ar gael yn Rhestr Testunau Eisteddfod Genedlaethol Sir Gâr, sydd ar gael i’w lawr lwytho’n rhad ac am ddim o wefan yr Eisteddfod.
Carl Morris 11:46 PM ar 4 August 2013 Dolen Barhaol
Tagiau: Eisteddfod, steddfod2013 ( 6 )
Dewch i helpu recordio’r Haclediad am 2YH dydd Llun ym ‘m@es’ ar y maes #steddfod2013
Steddfodwyr! Dewch yn llu i ‘m@es’ ar y maes i helpu recordio’r Haclediad gyda ni, sef podlediad am dechnoleg, y we, aps, symudol a’r Gymraeg
dydd Llun 5ed mis Awst 2013
Croeso cynnes i bawb!
Recordir y 30fed pennod o’r Haclediad yng nghwmni @bryns @iestynx @llef (mewn ysbryd) ac eraill.
Gweler hefyd: amserlen yr wythnos yn Ninbych 2013
Carl Morris 6:45 PM ar 3 August 2013 Dolen Barhaol
Tagiau: Eisteddfod, eisteddfod2013, hanes ( 10 )
Arddangosfa Hanes y We Gymraeg #steddfod2013
Yn ogystal â chyfres o sesiynau Hacio’r Iaith yn Ninbych eleni mae arddangosfa Hanes y We Gymraeg trwy’r wythnos yn yr un adeilad – sef ‘m@es’ ar y maes ger y brif fynedfa.
Dewch i weld yr holl ddatblygiadau – ac i ffeindio ysbrydoliaeth am y blynyddoedd i ddod!
Diolch yn fawr iawn i Aled Powell ac Ifan Ceinion am eu gwaith ar yr arddangosfa (dw i’n methu derbyn unrhyw glod heblaw am ychydig o waith siswrn). Syniad gwreiddiol gan Rhodri ap Dyfrig a chyfrannwyr amrywiol ar y we.
Carl Morris 5:19 PM ar 29 July 2013 Dolen Barhaol
Tagiau: digwyddiadau ( 52 ), Eisteddfod
Hacio’r Iaith yn Steddfod Gen 2013 #steddfod2013
Pwy sy’n dod i Steddfod eleni?
Mae Hacio’r Iaith ar y maes yn cynyddu bob blwyddyn. Cymuned agored o bobl proffesiynol ac amatur yw Hacio’r Iaith sydd yn trin a thrafod sut mae’r iaith yn cael ei ddefnyddio gyda thechnoleg a pha fath o hwyl sydd yn bosib yn y maes/meysydd.
Enw lleoliad Hacio’r Iaith eleni ar y maes fydd rhywle o’r enw ‘M@es’ (map o’r maes ar y ffordd). Bydd yr hwyl yn dechrau pob dydd o 2YH ymlaen gan gynnwys sesiynau ymarferol, trafodaethau/dadleuon, cyflwyniadau a gweithdai.
Sut allwn i helpu?
Mae Aled Powell a finnau yn wirfoddoli i gydlynu’r peth ond rydym ni’n dibynnu arnoch chi yn llwyr i redeg sesiynau diddorol, addysgol, hwyl, profoclyd. Yn enwedig:
Mae llwyth o slotiau ar gyfer sesiynau byrion o 10 munud hefyd, hyd yn oed os ydych chi eisiau siarad am flog personol a’r pethau rydych chi wedi dysgu ayyb. Neu hyd yn oed gwefan rydych chi’n caru.
Rydym ni’n chwilio am bobl i gymryd cyfrifoldeb dros sesiwn yn enwedig sesiynau ymarferol neu ‘gyflwyniadau’. Rydym ni’n awyddus i gael mewnbwn mor eang â phosib yn enwedig os ydych chi’n ymddiddori yn y defnydd o’r we/digidol yn Gymraeg mewn maes penodol (theatr, llenyddiaeth, ymgyrchu, newyddion lleol, …).
Os ydych chi’n methu meddwl am rywbeth penodol, dewch i’r lle a dwedwch helo wrth rhywun! A chymerwch rhan rhywsut! Mae croeso cynnes i bawb.
Celf. Mae bwriad i roi posteri ac ‘arddangosfa’ ar y waliau. Dw i’n credu bydd lle i fwy o stwff gweledol os oes syniadau?
Ewch i’r amserlen drafft ar wici Hedyn. Mae modd golygu’r dudalen os oes gyda chi syniad/unrhyw beth i’w ychwanegu.
Os ydych chi’n styc gyda’r wici o gwbl, gadewch sylw isod.
Erbyn hyn mae lot mwy o sefydliadau yn cynnal digwyddiadau am dechnoleg a’r Gymraeg ar y maes. Felly rydym ni’n gallu rhoi pwyslais ar bethau HWYL, doniol, arbrofol a DIY yn Hacio’r Iaith yn hytrach na pholisi, strategaethau di-ri a’r math yna o agenda sydd ar gael yn llefydd eraill. Does dim rheolau yma ond dw i’n siŵr eich bod chi’n gwybod beth dw i’n meddwl. Mae croeso mawr i swyddogion, gweinidogion, ayyb wrth gwrs ond byddwch yn barod i wisgo het wahanol! 🙂
Gyda llaw bob bore cyn sesiynau Hacio’r Iaith bydd ‘syrjeris’ yn yr un lle gyda Chymunedau 2.0 pan fydd unrhywun (UNRHYWUN) yn gallu galw heibio a gofyn am wers am ddim: fideo ar-lein, WordPress, Twitter, sgiliau cyfrifiadurol ac ati. Dewch gyda rhywun o’ch teulu.
Llun o Haclediad 2012 gan Llinos Lanini, llun o Eleri gan Carl
Mae Carl Morris yn trafod. Toglu Sylwadau
Carl Morris 12:38 PM ar 30 Gorffennaf 2013 Dolen Barhaol
Mae llwyth o stwff da ar yr amserlen. Ewch i’w weld.
Rydym ni newydd cadarnhau cyflwyniad byr am Gwyddbwyll.com!
Carl Morris 3:15 PM ar 1 Awst 2013 Dolen Barhaol
Dw i wedi ychwanegu map gliciadwy o’r maes i’r cofnod blog.
“Jyst ar ôl y fynedfa, gyferbyn â Threlars Ifor Williams”.
Carl Morris 3:49 PM ar 2 Awst 2013 Dolen Barhaol
Mae mwy o bethau wedi cael eu cadarnhau ar yr amserlen gan gynnwys
sesiwn am Wicipedia a chynnwys agored ar ddydd Mercher
a chyflwyniad am ap e-ddarllenydd ar ddydd Mercher
Ond mae ‘na ambell i slot gwag os ydych chi eisiau cael trafodaeth, gweithdy, cyflwyniad neu sesiwn o ryw fath.
Rhys Wynne 2:58 PM ar 9 August 2012 Dolen Barhaol
Tagiau: addysg ( 20 ), app ( 9 ), Coleg Llandrillo, Eisteddfod, eisteddfod2012 ( 5 ), gweithdy, steddfod2012 ( 5 ), Ysgol Botwnnog, Ysgol Glan y Môr
Myfyrwyr Smart Pen Llŷn a gweithdai app #steddfod2012
Dyma stori wedi ei chymryd o adran newyddion gwefan Coleg Llandrillo:
Yn ddiweddar, treuliodd grŵp o ddisgyblion blwyddyn naw Ysgol Glan y Môr ac Ysgol Botwnnog ddiwrnod ar gampws Coleg Meirion- Dwyfor ym Mhwllheli yn cymryd rhan mewn gweithdy technoleg unigryw.
Cafodd y myfyrwyr ddysgu am hanfodion creu apiau ar gyfer ffonau a thabledi smart, a chawsant roi cynnig ar greu rhai eu hunain.
Dywedodd Eifion Owen, Pennaeth Astudiaethau Galwedigaethol ym Mhwllheli:
“Roedd cynnal gweithdy apiau yn ffordd ryngweithiol o gyflwyno un yrfa bosibl yn y sector technoleg gwybodaeth i ddisgyblion ysgol. Yn sgil y datblygiadau parhaus a welir mewn ffonau a thabledi smart, roedd yn rhaid i’r diwydiant addasu ac ymateb. Mae Cyfrifiadura a Thechnoleg Gwybodaeth yn ddiwydiant cyffrous i weithio ynddo, ac mae’r newidiadau a’r datblygiadau newydd yn ei wneud yn faes hynod ddiddorol o safbwynt gyrfa. Hoffem ddiolch i’r cynllun Ymgyrraedd yn Ehangach am y cymorth ariannol i gynnal y gweithdy ac am y cyfle i roi profiad newydd i’r disgyblion ysgol.”
Mae’n dda clywed bod cyfleoedd fel hyn yn cael eu cynnig i ddisgyblion ysgol a myfyrwyr addysg bellach yng Nghymru. Byddai’n wych cael gwybod beth oedd ffrwyth y gweithdy.
Dyma gyfle hefyd i mi roi plyg i’r gweithdy creu app sy’n cael ei gynnal bore fory (Dydd Gwener 10fed o Awst) ym mhabell Cefnlen ar faes yr Eisteddfod Genedlaethol ym mro Morgannwg. Bydd gweithdy gan Mei Gwilym (manylion y gweithdy yma) ac hefyd cyflwyniad gan David Chan am yr apiau ffôn symudol sy wrthi’n eu datblygu gan Uned Technolegau Iaith Prifysgol Bangor
Carl Morris 1:49 PM ar 8 August 2012 Dolen Barhaol
Tagiau: Eisteddfod, steddfod2012 ( 5 ), Wicipedia ( 24 )
Cyfrannu at Wicipedia Cymraeg #steddfod2012
Ces i sgwrs gydag ymwelydd i’r babell Hacio’r Iaith / Gŵyl Dechnoleg Gymraeg prynhawn yma, Iolo Ceredig Jones. Tra roedden ni’n trafod Wicipedia siaradodd e am ei gyrfa fel chwaraewr gwyddbwyll rhyngwladol ar ran Cymru. Felly cawson ni’r cyfle i ddiweddaru’r dudalen amdano fe ar Wicipedia Cymraeg gyda llun o du allan i’r babell!
Mae’r sesiwn Wicipedia Cymraeg yn dechrau prynhawn yma o 3YP ymlaen (yn y Cefnlen).
Mae Gwyddbwyll, Wicipedia a’r Gefnlen | Blogwyr Bro, Rhys Wynne a Rhodri ap Dyfrig yn trafod. Toglu Sylwadau
Rhodri ap Dyfrig 11:02 PM ar 8 Awst 2012 Dolen Barhaol
Dwi wrth fy modd efo’r stori yma. Dwi am ei groes bostio ar Blogwyr Bro.
Rhys Wynne 3:06 PM ar 9 Awst 2012 Dolen Barhaol
Ia wir, stori dda. Hefyd, o edrych ar dudalenau ‘enwogion’ Cymru, does braidd dim lluniau arnynt. Felly beth am fantiesio ar y ffaith bod bron iawn i bob seleb Cymraeg gwerth ei halen yn mynd i fod ar y Maes rhyw bryd neu gilydd a thynnu eu lluniau a’u huwchlwytho ar Wicipedia.
Sdim llun o Hywel Gwynfryn gyda ni hyd yn oed!
Dyma rai syniadau i chi o lle gall fylchau fodoli:
Carl Morris 1:18 PM ar 8 August 2012 Dolen Barhaol
Tagiau: Eisteddfod, steddfod2012 ( 5 )
Blogwyr Bro – papur bro digidol o faes #steddfod2012
Blogwyr Bro yw papur bro digidol o faes y Steddfod 2012.
Mae 27 stori o Steddfod hyd yn hyn: bwyd, beirdd a’r bobl. A mwy.
Dere i stondin Hacio’r Iaith / Gŵyl Dechnoleg Gymraeg (yn y Cefnlen) os wyt ti eisiau cyfrannu stori.
Panel defnyddwr | Help (defnyddwyr) Gwefan gan: WordPress / Carl Morris / Gruff Prys / Iestyn Lloyd